title: Directiva Consiliului din 25 iulie 1978 de modificare a Directivelor 66/400/CEE, 66/401/CEE, 66/402/CEE, 66/403/CEE, 68/193/CEE, 69/208/CEE și 70/458/CEE privind comercializarea semințelor de sfeclă, a semințelor de plante furajere, a semințelor de cereale, a cartofilor de sămânță, a materialelor de înmulțire vegetativă a viței-de-vie, a semințelor de plante oleaginoase și pentru fibră și a semințelor de legume

text:
               03/Volumul 03

               RO

               Jurnalul Ofícial al Uniunii Europene

               41

         31978L0692

               L 236/13

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 25 iulie 1978
   de modificare a Directivelor 66/400/CEE, 66/401/CEE, 66/402/CEE, 66/403/CEE, 68/193/CEE, 69/208/CEE și 70/458/CEE privind comercializarea semințelor de sfeclă, a semințelor de plante furajere, a semințelor de cereale, a cartofilor de sămânță, a materialelor de înmulțire vegetativă a viței-de-vie, a semințelor de plante oleaginoase și pentru fibră și a semințelor de legume
   (78/692/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolele 43 și 100,
   având în vedere propunerea Comisiei,
   având în vedere avizul Adunării (1),
   având în vedere avizul Comitetului Economic și Social (2),
   întrucât, din motivele prezentate mai jos, este necesară modificarea diferitelor directive privind comercializarea semințelor și a materialelor de înmulțire;
   întrucât dispozițiile acestor directive referitoare la închiderea și marcarea semințelor și a materialelor de înmulțire, aplicabile la ora actuală, nu au în vedere progresul realizat în domeniul materialelor de ambalaj, al metodelor de închidere și al modalităților de etichetare; întrucât este, prin urmare, necesară adaptarea acestora;
   întrucât este necesar să se prevadă ca, și pentru cartofii de sămânță, prelevarea de probe în vederea examinării tuberculilor pentru certificare să se facă în mod oficial și cu metode adecvate,
   ADOPTĂ PREZENTA DIRECTIVĂ:
   Articolul 1
   Directiva 66/400/CEE a Consiliului din 14 iunie 1966 privind comercializarea semințelor de sfeclă (3), modificată ultima dată prin Directiva 78/55/CEE (4), se modifică după cum urmează:

               1.

               La articolul 10 alineatul (1) se înlocuiește cu următorul text:
               „(1)   Statele membre prevăd că ambalajele semințelor de bază și ale semințelor certificate, în măsura în care semințele din această ultimă categorie nu se prezintă sub formă de ambalaje CEE mici, sunt închise în mod oficial sau sub control oficial, astfel încât să nu mai poată fi deschise fără deteriorarea sistemului de închidere sau fără ca eticheta oficială prevăzută la articolul 11 alineatul (1) sau ambalajul să prezinte urme de manipulare.
               În vederea asigurării închiderii, sistemul de închidere presupune cel puțin fie încorporarea etichetei menționate anterior în acesta, fie aplicarea unui sigiliu oficial.
               Măsurile prevăzute la paragraful al doilea sunt facultative în cazul unui sistem de închidere de unică folosință.
               În conformitate cu procedura prevăzută la articolul 21, se poate constata dacă un anumit sistem de închidere corespunde sau nu dispozițiilor din prezentul alineat.”

               2.

               La articolul 10 alineatul (2) prima teză, se adaugă cuvintele „sau sub control oficial” după „numai în mod oficial”.

               3.

               La articolul 10, alineatul (3) se înlocuiește cu următorul text:
               „(3)   Statele membre prevăd că ambalajele CEE mici sunt astfel închise încât să nu poată fi deschise fără deteriorarea sistemului de închidere sau fără ca marcajul sau ambalajul să nu prezinte urme de manipulare. În conformitate cu procedura prevăzută la articolul 21, se poate constata dacă un sistem de închidere determinat corespunde sau nu dispozițiilor din prezentul alineat. Se pot efectua una sau mai multe reînchideri numai sub control oficial.”

               4.

               La articolul 14 alineatul (3), litera (c) se adaugă următorul text după liniuța „numărul de referință al lotului”:

                           „—

                           luna și anul efectuării închiderii
                           sau

                           —

                           luna și anul ultimei prelevări oficiale de probe în vederea certificării.”

               5.

               La anexa III partea A punctul I se adaugă următorul punct:
               3a.   luna și anul închiderii, exprimate prin mențiunea: «închis…» (luna și anul)
               sau
               luna și anul ultimei prelevări oficiale de probe în vederea certificării, exprimate prin mențiunea: «prelevat…» (luna și anul).”

         Articolul 2
   Directiva 66/401/CEE a Consiliului din 14 iunie 1966 privind comercializarea semințelor de plante furajere (5), modificată ultima dată prin Directiva 78/386/CEE (6), se modifică după cum urmează:

               1.

               La articolul 9, alineatul (1) se înlocuiește cu următorul text:
               „(1)   Statele membre prevăd că ambalajele semințelor de bază, ale semințelor certificate și ale semințelor comerciale, în măsura în care semințele din ultimele două categorii nu se prezintă sub forma de ambalaje CEE B mici, sunt închise în mod oficial sau sub control oficial, astfel încât să nu poată fi deschise fără deteriorarea sistemului de închidere sau fără ca eticheta oficială prevăzută la articolul 10 alineatul (1) sau ambalajul să nu prezinte urme de manipulare.
               În vederea asigurării închiderii, sistemul de închidere presupune cel puțin fie încorporarea etichetei menționate anterior în acesta, fie aplicarea unui sigiliu oficial.
               Măsurile prevăzute la paragraful al doilea sunt facultative în cazul unui sistem de închidere de unică folosință.
               În conformitate cu procedura prevăzută la articolul 21, se poate constata dacă un anumit sistem de închidere corespunde sau nu dispozițiilor din prezentul alineat.”

               2.

               La articolul 9 alineatul (2) prima teză, se adaugă cuvintele „sau sub control oficial” după „numai în mod oficial”.

               3.

               La articolul 9, alineatul (3) se înlocuiește cu următorul text:
               „(3)   Statele membre prevăd că ambalajele CEE B mici sunt astfel închise încât să nu poată fi deschise fără deteriorarea sistemului de închidere sau fără ca marcajul sau ambalajul să nu prezinte urme de manipulare. În conformitate cu procedura prevăzută la articolul 21, se poate constata dacă un sistem de închidere determinat corespunde sau nu dispozițiilor din prezentul alineat. Se pot efectua una sau mai multe reînchideri numai sub control oficial.”

               4.

               La articolul 14 alineatul (3) litera (c), se adaugă următorul text după liniuța „numărul de referință al lotului”:

                           „—

                           luna și anul închiderii
                           sau

                           —

                           luna și anul ultimei prelevări oficiale de probe în vederea certificării.”

               5.

               La anexa IV partea A punctul I litera (a), se adaugă următorul punct:
               3a.   luna și anul închiderii exprimate prin mențiunea: «închis…» (luna și anul)
               sau
               luna și anul ultimei prelevări oficiale de probe în vederea certificării, exprimate prin mențiunea: «prelevat…» (luna și anul).”

               6.

               La anexa IV partea A punctul I litera (b), se adaugă următorul punct:
               4a.   luna și anul închiderii exprimate prin mențiunea: «închis…» (luna și anul)
               sau
               luna și anul ultimei prelevări oficiale de probe în vederea deciziei pentru aprobarea ca semințe comerciale, exprimate prin mențiunea: «prelevat…» (luna și anul).”

               7.

               La anexa IV partea A punctul I litera (c), se adaugă următorul punct:
               3a.   luna și anul închiderii exprimate prin mențiunea: «închis…» (luna și anul).”

         Articolul 3
   Directiva 66/402/CEE a Consiliului din 14 iunie 1966 privind comercializarea semințelor de cereale (7), modificată ultima dată prin Directiva 78/387/CEE (8), se modifică după cum urmează:

               1.

               La articolul 9, alineatul (1) se înlocuiește cu următorul text:
               „(1)   Statele membre prevăd că ambalajele semințelor de bază și ale semințelor certificate de orice tip sunt închise în mod oficial sau sub control oficial, astfel încât să nu poată fi deschise fără deteriorarea sistemului de închidere sau fără ca eticheta oficială prevăzută la articolul 10 alineatul (1) sau ambalajul să nu prezinte urme de manipulare.
               În vederea asigurării închiderii, sistemul de închidere presupune cel puțin fie încorporarea etichetei menționate anterior în acesta, fie aplicarea unui sigiliu oficial.
               Măsurile prevăzute la paragraful al doilea sunt facultative în cazul unui sistem de închidere de unică folosință.
               În conformitate cu procedura prevăzută la articolul 21, se poate constata dacă un anumit sistem de închidere corespunde sau nu dispozițiilor din prezentul alineat.”

               2.

               La articolul 9 alineatul (2) prima teză, se adaugă cuvintele „sau sub control oficial” după „numai în mod oficial”.

               3.

               La articolul 14 alineatul (3) litera (c), se adaugă următorul text după liniuța „numărul de referință al lotului”:

                           „—

                           luna și anul închiderii
                           sau

                           —

                           luna și anul ultimei prelevări oficiale de probe în vederea certificării.”

               4.

               La anexa IV partea A litera (a), se adaugă următorul punct:
               3a.   luna și anul închiderii exprimate prin mențiunea: «închis…» (luna și anul)
               sau
               luna și anul ultimei prelevări oficiale de probe în vederea certificării, exprimate prin mențiunea: «prelevat…» (luna și anul).”

               5.

               La anexa IV partea A litera (b), se adaugă următorul punct:
               3a.   luna și anul închiderii exprimate prin mențiunea: «închis…» (luna și anul).”

         Articolul 4
   Directiva 66/403/CEE a Consiliului din 14 iunie 1966 privind comercializarea cartofilor de sămânță (9), modificată ultima dată prin Directiva 77/648/CEE (10), se modifică după cum urmează:

               1.

               Se adaugă următorul articol:
               „Articolul 5
               Statele membre prevăd ca, în cursul examinării cartofilor de sămânță în vederea certificării, prelevarea probelor să se facă în mod oficial și cu metode adecvate.”

               2.

               La articolul 9, alineatul (1) se înlocuiește cu următorul text:
               „(1)   Statele membre prevăd că ambalajele și recipientele cartofilor de sămânță de bază și ale cartofilor de sămânță certificați sunt închise în mod oficial sau sub control oficial, astfel încât să nu poată fi deschise fără deteriorarea sistemului de închidere sau fără ca eticheta oficială prevăzută la articolul 10 alineatul (1) sau ambalajul să nu prezinte urme de manipulare.
               În vederea asigurării închiderii, sistemul de închidere presupune cel puțin fie încorporarea etichetei menționate anterior în acesta, fie aplicarea unui sigiliu oficial.
               Măsurile prevăzute la paragraful al doilea sunt facultative în cazul unui sistem de închidere de unică folosință.
               În conformitate cu procedura prevăzută la articolul 19, se poate constata dacă un anumit sistem de închidere corespunde sau nu dispozițiilor din prezentul alineat.”

               3.

               La articolul 9 alineatul (2) prima teză, se adaugă cuvintele „sau sub control oficial” după „numai în mod oficial”.

               4.

               Articolul 10 se înlocuiește cu următorul text:
               „Articolul 10
               (1)   Statele membre prevăd ca ambalajele și recipientele cartofilor de sămânță de bază și ale cartofilor de sămânță certificați:

                           (a)

                           să fie prevăzute, la exterior, cu o etichetă oficială care nu a fost utilizată anterior, care se conformează condițiilor stabilite în anexa III, redactată într-una din limbile oficiale ale Comunității. Culoarea etichetei este albă pentru cartofii de sămânță de bază și albastră pentru cartofii de sămânță certificați. Atunci când eticheta este prevăzută cu un orificiu, fixarea acesteia este asigurată în toate cazurile de un sigiliu oficial. Utilizarea etichetelor adezive oficiale este autorizată. În conformitate cu procedura prevăzută la articolul 19, se poate autoriza aplicarea indicațiilor prevăzute pe ambalaj, sub control oficial, după modelul etichetei și astfel încât acestea să nu se șteargă;

                           (b)

                           să conțină un prospect oficial de culoarea etichetei, care să cuprindă cel puțin indicațiile prevăzute pentru etichetă în anexa III partea A punctele 3, 4 și 6; prospectul este constituit astfel încât să nu poată fi confundat cu eticheta oficială prevăzută la litera (a).
                           Dacă informațiile respective sunt înscrise pe ambalaj și nu pot fi șterse sau dacă, în conformitate cu litera (a), s-a folosit fie o etichetă adezivă, fie o etichetă fabricată dintr-un material indeșirabil, prospectul nu este obligatoriu.

                     (2)   În cazul ambalajelor mici, statele membre pot să prevadă derogări de la alineatul (1), în măsura în care acestora li se aplică mențiunea: «comercializare admisă exclusiv în… (statul membru în cauză)».”

               5.

               La articolul 13 alineatul (1), cuvintele „a fost marcat și închis în mod oficial” se înlocuiesc cu „a fost marcat și închis în mod oficial sau sub control oficial”.

               6.

               La articolul 13 alineatul (4) litera (c), se adaugă următorul text după liniuța „numărul de referință al lotului”:

                           „—

                           luna și anul închiderii”.

               7.

               La anexa III partea A, se adaugă următorul punct:
               3a.   luna și anul închiderii.”

               8.

               La anexa III partea A, se elimină punctul 9.

         Articolul 5
   Articolul 9 din Directiva 68/193/CEE a Consiliului din 9 aprilie 1968 privind comercializarea materialelor de înmulțire vegetativă a viței-de-vie (11), modificată ultima dată prin Directiva 78/55/CEE, se înlocuiește cu următorul text:

      „Articolul 9
      Statele membre prevăd că ambalajele și mănunchiurile de materiale de înmulțire vegetativă a viței-de-vie sunt astfel închise încât să nu poată fi deschise fără ca sistemul de închidere să nu se deterioreze sau să nu prezinte urme de manipulare și fără ca eticheta prevăzută la articolul 10 alineatul (1) sau – în cazul ambalajelor – ambalajul să nu prezinte urme de manipulare. Acestea sunt prevăzute cu un sigiliu sau cu un sistem de închidere echivalent, aplicat de către persoana responsabilă cu aplicarea etichetelor. În conformitate cu procedura prevăzută la articolul 17, se poate constata dacă un anumit sistem de închidere corespunde sau nu dispozițiilor din prezentul articol. Se pot efectua una sau mai multe închideri noi numai sub control oficial.”

   Articolul 6
   Directiva 69/208/CEE a Consiliului din 30 iunie 1969 privind comercializarea semințelor de plante oleaginoase și pentru fibră (12), modificată ultima dată prin Directiva 78/388/CEE (13), se modifică după cum urmează:

               1.

               La articolul 9, alineatul (1) se înlocuiește cu următorul text:
               „(1)   Statele membre prevăd că ambalajele semințelor de bază, ale semințelor certificate de orice tip și ale semințelor comerciale sunt închise în mod oficial sau sub control oficial, astfel încât să nu poată fi deschise fără deteriorarea sistemului de închidere sau fără ca eticheta oficială prevăzută la articolul 10 alineatul (1) sau ambalajul să nu prezinte urme de manipulare.
               În vederea asigurării închiderii, sistemul de închidere presupune cel puțin fie încorporarea etichetei menționate anterior în acesta, fie aplicarea unui sigiliu oficial.
               Măsurile prevăzute la paragraful al doilea sunt facultative în cazul unui sistem de închidere de unică folosință.
               În conformitate cu procedura prevăzută la articolul 20, se poate constata dacă un anumit sistem de închidere corespunde sau nu dispozițiilor din prezentul alineat.”

               2.

               La articolul 9 alineatul (2) prima teză, se adaugă cuvintele „sau sub control oficial” după „numai în mod oficial”.

               3.

               La articolul 13 alineatul (3) litera (c), se adaugă următorul text după liniuța „numărul de referință al lotului”:

                           „—

                           luna și anul închiderii
                           sau

                           —

                           luna și anul ultimei prelevări oficiale de probe în vederea certificării.”

               4.

               La anexa IV partea A litera (a), punctul 3 se înlocuiește cu următorul text:

                           „—

                           luna și anul închiderii exprimate prin mențiunea: «închis…» (luna și anul)
                           sau

                           —

                           luna și anul ultimei prelevări oficiale de probe în vederea certificării, exprimate prin mențiunea: «prelevat…» (luna și anul).”

               5.

               La anexa IV partea A litera (b), punctul 4 se înlocuiește cu următorul text:

                           „—

                           luna și anul închiderii exprimate prin mențiunea: «închis…» (luna și anul).”

         Articolul 7
   Directiva 70/458/CEE a Consiliului din 29 septembrie 1970 privind comercializarea semințelor de legume (14), modificată ultima dată prin Directiva 78/55/CEE, se modifică după cum urmează:

               1.

               La articolul 25, alineatul (1) se înlocuiește cu următorul text:
               „(1)   Statele membre prevăd că ambalajele semințelor de bază și ale semințelor certificate, în măsura în care semințele din această ultimă categorie nu se prezintă sub forma de ambalaje CEE mici, sunt închise în mod oficial sau sub control oficial, astfel încât să nu poată fi deschise fără deteriorarea sistemului de închidere sau fără ca eticheta oficială prevăzută la articolul 26 alineatul (1) sau ambalajul să nu prezinte urme de manipulare.
               În vederea asigurării închiderii, sistemul de închidere presupune cel puțin fie încorporarea etichetei menționate anterior în acesta, fie aplicarea unui sigiliu oficial.
               Măsurile prevăzute la paragraful al doilea sunt facultative în cazul unui sistem de închidere de unică folosință.
               În conformitate cu procedura prevăzută la articolul 40, se poate constata dacă un anumit sistem de închidere corespunde sau nu dispozițiilor din prezentul alineat.”

               2.

               La articolul 25 alineatul (2) prima teză, se adaugă cuvintele „sau sub control oficial” după „numai în mod oficial”.

               3.

               La articolul 25, alineatul (3) se înlocuiește cu următorul text:
               „(3)   Statele membre prevăd că ambalajele semințelor standard și ambalajele mici de semințe certificate sunt astfel închise încât să nu poată fi deschise fără deteriorarea sistemului de închidere și fără ca eticheta prevăzută la articolul 26 alineatul (3) sau ambalajul să nu prezinte urme de manipulare. Cu excepția ambalajelor mici, acestea sunt, de asemenea, dotate cu un sigiliu sau cu un sistem de închidere echivalent aplicat de către persoana responsabilă cu aplicarea etichetelor. În conformitate cu procedura prevăzută la articolul 40, se poate constata dacă un sistem de închidere corespunde sau nu dispozițiilor din prezentul alineat. În cazul ambalajelor mici ale semințelor certificate, se pot efectua una sau mai multe reînchideri numai sub control oficial.”

               4.

               La articolul 25, se adaugă următorul alineat:
               „(4)   Statele membre pot să prevadă derogări de la alineatele (1) și (2) pentru ambalajele mici ale semințelor de bază.”

               5.

               La articolul 30 alineatul (3) litera (c), se adaugă următorul text după liniuța „numărul de referință al lotului”:

                           „—

                           luna și anul închiderii
                           sau

                           —

                           luna și anul ultimei prelevări oficiale de probe în vederea certificării.”

               6.

               Anexa IV partea A litera (a) se înlocuiește cu următorul text:
               1.   Reguli și norme CEE.
               2.   Serviciul de certificare și statul membru sau siglele acestora.
               3.   Luna și anul închiderii, exprimate prin mențiunea: «închis…» (luna și anul)
               sau
               luna și anul ultimei prelevări oficiale de probe în vederea certificării, exprimate prin mențiunea: «prelevat…» (luna și anul).
               4.   Numărul de referință al lotului.
               5.   Specia.
               6.   Soiul.
               7.   Categoria.
               8.   Țara producătoare.
               9.   Greutatea netă sau brută declarată, sau numărul declarat de semințe pure.
               10.   În cazul indicării greutății și al utilizării pesticidelor granulate, a substanțelor de acoperire sau a altor aditivi solizi, indicarea naturii aditivului, precum și a raportului aproximativ dintre greutatea semințelor pure și greutatea totală.
               11.   În cazul în care germinarea a fost supusă unei noi analize, cuvintele «reanalizat…»: (luna și anul) pot fi indicate.”

               7.

               Anexa IV partea B litera (a) se înlocuiește cu următorul text:
               1.   Reguli și norme CEE.
               2.   Numele și adresa persoanei responsabile cu aplicarea etichetelor sau marca de identificare a acesteia.
               3.   Campania de închidere sau campania ultimei examinări a facultății germinative. Data încheierii acesteia poate fi indicată.
               4.   Specia.
               5.   Soiul.
               6.   Categoria; la ambalajele mici, semințele certificate pot fi marcate cu literele «C» sau «Z», iar semințele standard cu literele «St».
               7.   Numărul de referință atribuit de către persoana responsabilă pentru aplicarea etichetelor - în cazul semințelor standard.
               8.   Numărul de referință care permite identificarea lotului certificat - la semințele certificate.
               9.   Greutatea netă sau brută declarată, sau numărul declarat de semințe pure, cu excepția ambalajelor mici până la 500 de g.
               10.   În cazul indicării greutății și al utilizării pesticidelor granulate, a substanțelor de acoperire sau a altor aditivi solizi, indicarea naturii aditivului, precum și a raportului aproximativ dintre greutatea semințelor pure și greutatea totală.”

         Articolul 8
   Statele membre pun în aplicare actele cu putere de lege și actele administrative necesare pentru a se conforma:

               —

               dispozițiilor articolelor 1-4, 6 și 7, până la 1 iulie 1977 cel târziu
               și

               —

               celorlalte dispoziții ale prezentei directive, până la 1 iulie 1979 cel târziu.

         Articolul 9
   Prezenta directivă se adresează statelor membre.

      Adoptată la Bruxelles, 25 iulie 1978.

            Pentru Consiliu

            Președintele

         H. J. ROHR

      (1)  JO C 183, 1.8.1977, p. 64.

      (2)  JO C 180, 28.7.1977, p. 29.

      (3)  JO 125, 11.7.1966, p. 2290/66.

      (4)  JO L 16, 20.1.1978, p. 23.

      (5)  JO 125, 11.7.1966, p. 2298/66.

      (6)  JO L 113, 25.5.1978, p. 1.

      (7)  JO 125, 11.7.1966, p. 2309/66.

      (8)  JO L 113, 25.4.1978, p. 13.

      (9)  JO 125, 11.7.1966, p. 2320/66.

      (10)  JO L 261, 14.10.1977, p. 21.

      (11)  JO L 93, 17.4.1968, p. 15.

      (12)  JO 169, 10.7.1969, p. 3.

      (13)  JO L 113, 25.4.1978, p. 20.

      (14)  JO L 225, 12.10.1970, p. 7.


title: Directiva Comisiei din 8 martie 1983 de modificare a Directivei 82/287/CEE de modificare a anexelor la Directivele 66/401/CEE și 69/208/CEE ale Consiliului privind comercializarea semințelor de plante furajere și comercializarea semințelor de plante oleaginoase și pentru fibră, precum și a Directivelor 78/386/CEE și 78/388/CEE

text:
               03/Volumul 04

               RO

               Jurnalul Ofícial al Uniunii Europene

               157

         31983L0116

               L 076/21

               JURNALUL OFÍCIAL AL UNIUNII EUROPENE

      DIRECTIVA COMISIEI

   din 8 martie 1983
   de modificare a Directivei 82/287/CEE de modificare a anexelor la Directivele 66/401/CEE și 69/208/CEE ale Consiliului privind comercializarea semințelor de plante furajere și comercializarea semințelor de plante oleaginoase și pentru fibră, precum și a Directivelor 78/386/CEE și 78/388/CEE
   (83/116/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 66/401/CEE a Consiliului, din 14 iunie 1966, privind comercializarea semințelor de plante furajere (1), astfel cum a fost modificată ultima dată prin Directiva 82/287/CEE (2), în special articolul 21a,
   întrucât, având în vedere evoluția cunoștințelor științifice și tehnice, au fost aduse modificări anexelor I și II la Directivele 66/401/CEE și 69/208/CEE, prin Directiva 82/287/CEE, inclusiv modificări privind puritatea soiurilor de semințe de Poa spp.;
   întrucât punerea în aplicare a dispozițiilor necesare pentru a se conforma la aceste ultime modificări a fost prevăzută pentru 1 ianuarie 1983;
   întrucât normele adoptate în acest scop în sistemele Organizației pentru Cooperare și Dezvoltare Economică (OCDE) privind certificarea soiurilor de semințe destinate comerțului internațional fac în prezent obiectul unei examinări detaliate în cadrul acestei organizații;
   întrucât este oportun să se aștepte rezultatele acestei examinări;
   întrucât ar trebui, în consecință, să se stabilească o dată mai potrivită pentru punerea în aplicare a dispozițiilor în cauză, pentru a se evita unele măsuri premature;
   întrucât măsurile prevăzute de prezenta decizie sunt conforme cu avizul Comitetului permanent pentru semințe și material săditor pentru agricultură, horticultură și silvicultură,
   ADOPTĂ PREZENTA DIRECTIVĂ:
   Articolul 1
   (1)   La articolul 7 alineatul (1) a doua liniuță din Directiva 82/287/CEE, cuvintele „la 1 ianuarie 1983” se înlocuiesc cu cuvintele „cel târziu la 1 ianuarie 1984”.
   (2)   La articolul 7 alineatul (2) din Directiva 82/287/CEE, cuvintele „a treia liniuță” se înlocuiesc cu cuvintele „a doua și a treia liniuță”.
   Articolul 2
   Prezenta directivă se adresează statelor membre.

      Adoptată la Bruxelles, 8 martie 1983.

            Pentru Comisie

         Poul DALSAGER

            Membru al Comisiei

      (1)  JO 125, 11.7.1966, p. 2298/66.

      (2)  JO L 131, 13.5.1982, p. 24.


title: Directiva Consiliului din 5 martie 1990 privind acceptarea în scopul reproducției a porcilor reproducători de rasă pură

text:
               03/Volumul 07

               RO

               Jurnalul Ofícial al Uniunii Europene

               239

         31990L0118

               L 071/34

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 5 martie 1990
   privind acceptarea în scopul reproducției a porcilor reproducători de rasă pură
   (90/118/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 88/661/CEE a Consiliului din 19 decembrie 1988 privind standardele zootehnice aplicabile animalelor reproducătoare din specia porcină (1), în special articolul 3,
   având în vedere propunerea Comisiei,
   întrucât Directiva 88/661/CEE a fost elaborată în special pentru a liberaliza treptat schimburile intracomunitare cu porci reproducători de rasă pură; întrucât, în acest scop, este necesară armonizarea suplimentară cu privire la acceptarea acestor animale în scopul reproducției;
   întrucât dispozițiile cu privire la acceptarea pentru reproducție se referă atât la animale, cât și la sperma, ovulele și embrionii acestora;
   întrucât, în acest caz, este necesar să se evite ca dispozițiile naționale cu privire la acceptarea în scopul reproducției a porcilor reproducători de rasă pură și a spermei, a ovulelor și a embrionilor acestora să constituie interdicții sau restricții în cadrul schimburilor intracomunitare ori obstacole în calea utilizării pentru împerechere naturală, a inseminării artificiale ori a prelevării de ovule sau embrioni;
   întrucât scroafele de rasă pură, precum și ovulele și embrionii acestora nu ar trebui să facă obiectul prohibiției, al restricției sau al obstrucționării în ceea ce privește reproducția;
   întrucât inseminarea artificială constituie o tehnică importantă pentru creșterea utilizării celor mai buni reproducători și, prin urmare, pentru îmbunătățirea speciei porcine; întrucât în cursul utilizării acesteia trebuie, totuși, să se evite orice deteriorare a pedigriului, în special cu privire la masculii reproducători, care trebuie să prezinte toate garanțiile valorii genetice și ale faptului că nu au defecte ereditare;
   întrucât este necesar să se facă diferența între acceptarea pentru inseminare artificială a porcilor reproducători de rasă pură și a spermei acestora, după efectuarea tuturor testelor oficiale stabilite pentru rasa respectivă într-un stat membru, și acceptarea lor numai pentru testări oficiale;
   întrucât este utilă stabilirea unei proceduri pentru rezolvarea, în special, a conflictelor ce pot apărea la evaluarea rezultatelor testelor;
   întrucât dispoziția prin care sperma, ovulele și embrionii trebuie să fie manipulate de personal oficial aprobat poate oferi garanțiile necesare pentru atingerea scopului final;
   întrucât, în anumite condiții speciale care există în Spania și Portugalia în prezent, este necesar să se acorde o perioadă mai lungă pentru punerea în aplicare a acestei directive în statele membre respective,
   ADOPTĂ PREZENTA DIRECTIVĂ:
   Articolul 1
   Fără a aduce prejudicii normelor de sănătate animală, statele membre se asigură că nu există prohibiții sau restricții ori obstacole privind:

               —

               acceptarea scroafelor reproducătoare de rasă pură pentru reproducție;

               —

               acceptarea masculilor reproducători de rasă pură din specia porcină pentru împerechere naturală;

               —

               utilizarea ovulelor și a embrionilor prelevați de la scroafe reproducătoare de rasă pură.

         Articolul 2
   (1)   Un stat membru nu poate interzice, restricționa sau împiedica:

               —

               acceptarea pentru inseminare artificială pe teritoriul său a porcilor reproducători de rasă pură sau folosirea spermei lor, dacă acele animale au fost acceptate pentru inseminare artificială într-un stat membru pe baza testelor de monitorizare a performanțelor și de evaluare a valorii genetice, efectuate în conformitate cu Decizia 89/507/CEE a Comisiei (2);

               —

               acceptarea pentru testare a masculilor reproducători de rasă pură din specia porcină sau folosirea spermei acestora, în limitele cantitative necesare pentru testele de monitorizare a performanțelor și de evaluare a valorii genetice, efectuate în conformitate cu Decizia 89/507/CEE de către asociații sau organizații desemnate oficial.

         (2)   Dacă punerea în aplicare a dispozițiilor din alineatul (1) dă naștere la conflicte, în special cu privire la interpretarea testelor, operatorii au dreptul să ceară avizul unui expert.
   În urma avizului dat de expert, la cererea unui stat membru pot fi adoptate unele măsuri în conformitate cu procedura prevăzută la articolul 4.
   (3)   Atunci când este necesar, normele generale de aplicare a alineatului (2) se adoptă în conformitate cu procedura prevăzută la articolul 4.
   Articolul 3
   Fără a aduce atingere normelor de sănătate animală, statele membre se asigură că sperma, ovulele și embrionii destinați comercializării sunt colectați, tratați și depozitați de un centru desemnat oficial sau de personal desemnat oficial.
   Articolul 4
   Atunci când trebuie urmată procedura prevăzută în prezentul articol, Comitetul permanent pentru zootehnie instituit prin Decizia 77/505/CEE (3) acționează în conformitate cu normele prevăzute la articolul 11 din Directiva 88/661/CEE (1).
   Articolul 5
   Statele membre pun în aplicare actele cu putere de lege și actele administrative necesare pentru a se conforma prezentei directive până la 1 ianuarie 1991. Statele membre informează de îndată Comisia cu privire la aceasta.
   Cu toate acestea, Spania și Republica Portugheză beneficiază de o perioadă suplimentară de doi ani pentru a se conforma prezentei directive.
   Articolul 6
   Prezenta directivă se adresează statelor membre.

      Adoptată la Bruxelles, 5 martie 1990.

            Pentru Consiliu

            Președintele

         J. WALSH

      (1)  JO L 382, 31.12.1988, p. 36.

      (2)  JO L 247, 23.8.1989, p. 43.

      (3)  JO L 206, 12.8.1977, p. 11.


title: Directiva 2010/17/UE a Comisiei din 9 martie 2010 de modificare a Directivei 91/414/CEE a Consiliului în vederea includerii malationului ca substanță activă (Text cu relevanță pentru SEE)

text:
               10.3.2010

               RO

               Jurnalul Oficial al Uniunii Europene

               L 60/17

         DIRECTIVA 2010/17/UE A COMISIEI
   din 9 martie 2010
   de modificare a Directivei 91/414/CEE a Consiliului în vederea includerii malationului ca substanță activă
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Regulamentele (CE) nr. 451/2000 (2) și (CE) nr. 703/2001 (3) ale Comisiei stabilesc normele detaliate privind punerea în aplicare a etapei a doua a programului de lucru la care se face referire la articolul 8 alineatul (2) din Directiva 91/414/CEE și menționează o listă cu substanțe active de evaluat în vederea posibilei lor includeri în anexa I la Directiva 91/414/CEE. Lista respectivă include malationul. Prin Decizia 2007/389/CE a Comisiei (4) s-a decis ca malationul să nu fie inclus în anexa I la Directiva 91/414/CEE.

               (2)

               În temeiul articolului 6 alineatul (2) din Directiva 91/414/CEE, notificatorul inițial a transmis o nouă cerere solicitând aplicarea procedurii accelerate menționate la articolele 14-19 din Regulamentul (CE) nr. 33/2008 al Comisiei din 17 ianuarie 2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I la aceasta (5).

               (3)

               Cererea a fost transmisă Regatului Unit, care a înlocuit Finlanda în calitatea ei inițială de stat membru raportor desemnată prin Regulamentul (CE) nr. 451/2000. Perioada de timp pentru procedura accelerată a fost respectată. Specificațiile substanței active sunt aceleași cu cele menționate în Decizia 2007/389/CE, în timp ce utilizarea inițială la mere a fost înlocuită cu căpșuni, iar rata de aplicare s-a redus. Aplicarea respectivă respectă de asemenea cerințele de fond și de procedură restante menționate la articolul 15 din Regulamentul (CE) nr. 33/2008.

               (4)

               Regatul Unit a evaluat noile informații transmise de către notificator și a pregătit un raport suplimentar în februarie 2009.

               (5)

               Raportul suplimentar a fost revizuit inter pares de către statele membre și de către EFSA și a fost prezentat Comisiei la data de 17 iulie 2009 sub forma unui Raport științific EFSA privind malationul (6). Raportul respectiv a fost revizuit de către statele membre și de către Comisie în cadrul Comitetului permanent pentru lanțul alimentar și sănătatea animală și a fost finalizat la data de 22 ianuarie 2010 sub forma unui raport de revizuire întocmit de către Comisie pentru malation.

               (6)

               Noua evaluare efectuată de statul membru raportor și noua concluzie din partea EFSA s-au concentrat asupra aspectelor care au condus la neincludere. Respectivele aspecte au fost reprezentate în special de prezența în materialele tehnice a unor nivele variabile de izomalation, o impuritate care contribuie semnificativ la profilul de toxicitate al malationului și la genotoxicitatea care nu poate fi exclusă. Din acest motiv, a fost imposibil să se evalueze riscul pentru operatori, lucrători și pentru persoanele expuse întâmplător. În plus, informațiile cu privire la efectele anumitor metaboliți relevanți din punct de vedere toxicologic au fost insuficiente și, prin urmare, nu s-a demonstrat că expunerea estimată a consumatorilor rezultată din ingestia acută și cronică de plante comestibile este acceptabilă.

               (7)

               Notificatorul a furnizat noi informații în noul dosar și s-a efectuat o nouă evaluare, după cum reiese din raportul suplimentar și din concluziile EFSA. Acele noi informații arată că genotoxicitatea malationului care conține maximum 2 g/kg de izomalation nu poate fi exclusă. Astfel, a fost posibil să se determine niveluri acceptabile de expunere pentru operatori, lucrători și pentru persoanele expuse întâmplător. Utilizarea de către neprofesioniști ar putea, totuși, să genereze îngrijorare, deoarece nu se poate presupune că aceștia folosesc echipament adecvat de protecție personală. În consecință, o astfel de utilizare nu ar trebui autorizată.

               (8)

               Fără a aduce atingere respectivelor concluzii, este adecvat să se obțină informații suplimentare cu privire la anumite aspecte specifice. Articolul 6 alineatul (1) din Directiva 91/414/CEE prevede că includerea unei substanțe în anexa I poate fi supusă unor condiții. Prin urmare, este adecvat să se solicite ca notificatorul să transmită informații suplimentare cu privire la cantitățile ingerate de consumatori, la evaluarea riscului acut și cronic pentru păsările insectivore și la cuantificarea diferitelor concentrații de malaoxon și malation, înainte de acordarea autorizațiilor. În ceea ce privește expunerea consumatorului, informațiile disponibile în prezent permit totuși să se concluzioneze că riscul este acceptabil, dată fiind existența unei marje mari de siguranță.

               (9)

               În consecință, informațiile suplimentare furnizate de notificator permit eliminarea aspectelor specifice care au dus la neincludere. Nu s-a ridicat nicio altă problemă de ordin științific.

               (10)

               Din diversele examinări efectuate a devenit aparent că produsele de protecție a plantelor conținând malation pot fi considerate că satisfac, în general, cerințele menționate la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările examinate și detaliate în raportul de revizuire întocmit de Comisie. Prin urmare, este adecvat ca malationul să fie inclus în anexa I, pentru a se asigura că în toate statele membre autorizațiile pentru produsele de protecție a plantelor conținând această substanță activă pot fi acordate în conformitate cu dispozițiile directivei respective.

               (11)

               Prin urmare, este adecvat ca Directiva 91/414/CEE să fie modificată în consecință.

               (12)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică conform anexei la prezenta directivă.
   Articolul 2
   Statele membre asigură intrarea în vigoare a actelor cu putere de lege și a actelor administrative necesare pentru a se conforma prezentei directive până la 30 septembrie 2010 cel târziu. Statele membre comunică de îndată Comisiei textele acestor acte, precum și un tabel de corespondență între respectivele acte și prezenta directivă.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Prezenta directivă intră în vigoare la data de 1 mai 2010.
   Articolul 4
   Prezenta directivă se adresează statelor membre.

      Adoptată la Bruxelles, 9 martie 2010.

            Pentru Comisie

            Președintele

         José Manuel BARROSO

      (1)  JO L 230, 19.8.1991, p. 1.

      (2)  JO L 55, 29.2.2000, p. 25.

      (3)  JO L 98, 7.4.2001, p. 6.

      (4)  JO L 146, 8.6.2007, p. 19.

      (5)  JO L 15, 18.1.2008, p. 5.

      (6)  Raport științific EFSA (2009) 333 – Concluzia unei revizuiri inter pares a unui pesticid – revizuire inter pares a evaluării riscului utilizării ca pesticid a substanței active malation (reemis la data de 17 iulie 2009).

      ANEXĂ
      Următorul text se adaugă la sfârșitul tabelului din anexa I la Directiva 91/414/CEE:

                     Nr.

                     Denumire comună
                     Numere de identificare

                     Denumire IUPAC

                     Puritate (1)

                     Intrare în vigoare

                     Expirarea includerii

                     Dispoziții specifice

                     „Malation
                     Nr. CAS: 121-75-5
                     Nr. CIPAC: 12

                        dietil (dimetoxifosfinotioiltio)succinat

                        sau

                        S-1,2-bis(etoxicarbonil)etil O,O-dimetil fosforoditioat

                     racemat

                     ≥ 950 g/kg
                     Impurități:
                     Izomalation: maximum 2 g/kg

                     1 mai 2010

                     PARTEA A
                     Se pot autoriza doar utilizările ca insecticid. Autorizările se limitează la utilizatori profesioniști.
                     PARTEA B
                     Pentru punerea în aplicare a principiilor uniforme din anexa VI se iau în considerare doar concluziile raportului de revizuire cu privire la malation, în special apendicele I și II, astfel cum au fost finalizate în cadrul Comitetului permanent pentru lanțul alimentar și sănătatea animală la data de 22 ianuarie 2010.
                     În această evaluare generală, statele membre țin cont în special de:

                                 —

                                 siguranța operatorului și a lucrătorului: condițiile de utilizare specifică utilizarea de echipament adecvat de protecție personală;

                                 —

                                 protecția organismelor acvatice: condițiile de autorizare includ măsuri de limitare a riscurilor, acolo unde este cazul, de exemplu zone tampon adecvate;

                                 —

                                 protecția păsărilor insectivore și a albinelor: condițiile de autorizare includ măsuri de limitare a riscurilor, acolo unde este cazul. În ceea ce privește albinele, indicațiile necesare se menționează pe etichetă și pe instrucțiunile însoțitoare, pentru a se evita expunerea.

                           Statele membre se asigură că formulările care conțin malation sunt însoțite de instrucțiuni corespunzătoare, pentru a se evita orice risc de formare a izomalationului în exces față de cantitățile maxime permise, în timpul depozitării și al transportării.
                     Dacă este cazul, condițiile de autorizare includ măsuri suplimentare de limitare a riscurilor.
                     Statele membre în cauză se asigură că notificatorul prezintă Comisiei:

                                 —

                                 informații care confirmă efectuarea evaluării riscului pentru consumatori și a evaluării riscului acut și cronic pentru păsările insectivore;

                                 —

                                 informații cu privire la cuantificarea concentrațiilor diferite de malaoxon și malation.”

         (1)  Detalii suplimentare cu privire la identitatea și specificațiile substanței active sunt furnizate în raportul de revizuire.


title: Directiva 93/113/CE a Consiliului din 14 decembrie 1993 privind utilizarea și comercializarea enzimelor, a microorganismelor și a preparatelor acestora în hrana pentru animale

text:
               03/Volumul 14

               RO

               Jurnalul Ofícial al Uniunii Europene

               150

         31993L0113

               L 334/17

               JURNALUL OFÍCIAL AL UNIUNII EUROPENE

      DIRECTIVA 93/113/CE A CONSILIULUI

   din 14 decembrie 1993
   privind utilizarea și comercializarea enzimelor, a microorganismelor și a preparatelor acestora în hrana pentru animale
   CONSILIUL UNIUNII EUROPENE,
   având în vedere Tratatul de instituire a Comunității Economice Europene, în special articolul 43,
   având în vedere propunerea Comisiei (1),
   având în vedere avizul Parlamentului European (2),
   având în vedere avizul Comitetului Economic și Social (3),
   întrucât Directiva 70/524/CEEa Consiliului din 23 noiembrie 1970 privind aditivii din hrana pentru animale (4) stabilește principiile referitoare la admiterea și utilizarea aditivilor;
   întrucât Directiva 87/153/CEE a Consiliului din 16 februarie 1987 de stabilire a orientărilor pentru evaluarea aditivilor din hrana pentru animale (5) constituie un ghid pentru definirea datelor științifice necesare identificării și caracterizării acestor produse, precum și pentru definirea studiilor necesare evaluării, în special, a eficacității acestora și a inocuității la oameni, animale și mediu;
   întrucât progresul științific și tehnic permite utilizarea anumitor enzime, microorganisme și a preparatelor acestora în hrana pentru animale, în special pentru a îmbunătăți digerabilitatea acestei hrane sau de a stabiliza flora sistemului digestiv al animalelor și de a reduce evacuarea în mediu înconjurător a anumitor substanțe nedorite; întrucât în prezent nu există criterii pentru examinarea cererilor de autorizare pentru utilizarea acestei noi generații de produse ca aditivi;
   întrucât este foarte important ca până la modificarea orientărilor și pentru a permite întocmirea dosarelor pentru aceste produse, să se admită cu titlu provizoriu utilizarea și comercializarea enzimelor, microorganismelor și a preparatelor acestora la nivel național, cu condiția ca ele să nu prezinte nici un pericol pentru sănătatea oamenilor sau a animalelor;
   întrucât admiterea acestor produse necesită inventarierea lor în fiecare stat membru și transmiterea către Comisie a unor informații care să justifice includerea acestora în listele naționale;
   întrucât statele membre nu pot restricționa comercializarea produselor animaliere obținute în urma unei alimentații cu conținut de enzime, microorganisme sau preparate ale acestora, în cazul în care acestea sunt incluse într-o listă națională, stabilită în conformitate cu prezenta directivă;
   întrucât dispozițiile prezentei directive nu se aplică nici enzimelor sau microorganismelor, nici produselor acestora atunci când sunt utilizate ca agenți de însilozare;
   întrucât dispozițiile prezentei directive se aplică fără a aduce atingere Directivei 90/220/CEE a Consiliului din 23 aprilie 1990 privind evacuarea deliberată în mediul înconjurător a organismelor modificate genetic (6);
   întrucât prezenta directivă se aplică fără a aduce atingere Directivei 70/524/CEE a Consiliului;
   întrucât Directiva 87/153/CEE trebuie modificată rapid în mod corespunzător, în vederea stabilirii normelor necesare examinării specifice a aditivilor care fac parte din noul grup de enzime și microorganisme; întrucât, până atunci, dosarele care vor fi trimise în vederea evaluării produselor înscrise pe listele naționale trebuie pregătite în conformitate cu orientările stabilite pentru aditivi în general;
   întrucât este necesar ca industria să dispună de timp suficient pentru a aplica noile dispoziții de etichetare prevăzute pentru enzime, microorganisme și preparatele lor, precum și pentru preamestecurile și furajele care le conțin,
   ADOPTĂ PREZENTA DIRECTIVĂ:
   Articolul 1
   (1)   Prezenta directivă se aplică la utilizarea și comercializarea enzimelor, microorganismelor și preparatelor acestora din hrana animalelor.
   (2)   Prezenta directivă se aplică fără a aduce atingere Directivei 70/524/CEE, în special dispozițiilor privind autorizarea enzimelor, microorganismelor și preparatelor acestora pentru utilizarea lor ca aditivi.
   Articolul 2
   (1)   Prin derogare de la articolul 3 din Directiva 70/524/CEE, statele membre permit ca temporar, enzimele, microorganismele și preparatele acestora din hrana animalelor să fie utilizate și comercializate în cazul în care, pe baza informațiilor disponibile, produsele nu prezintă un pericol pentru sănătatea oamenilor sau a animalelor și în cazul în care sunt incluse pe listele stabilite în temeiul articolului 3.
   (2)   Toate formele de utilizare pentru hrana animalelor, altele decât încorporarea lor în furaje, sunt interzise.
   Articolul 3
   Pe baza informațiilor furnizate de către persoanele responsabile de punerea în circulație a acestor produse, statele membre trebuie să comunice:

               (a)

               Comisiei, înainte de 1 noiembrie 1994:

                           —

                           lista enzimelor, microorganismelor și preparatelor acestora utilizate pe teritoriul lor, stabilită în conformitate cu modelul prezentat în anexa I;

                           —

                           fișa de identificare pentru fiecare produs, întocmită de către persoana responsabilă de punerea în circulație a produsului în conformitate cu modelul prezentat în anexa II;

               (b)

               Comisiei și celorlalte state membre, înainte de 1 ianuarie 1996, dosarele care să justifice aceste autorizări de către persoanele responsabile de solicitarea includerii produselor în lista menționată în prima liniuță de la litera (a).

         Articolul 4
   (1)   Pe măsură ce și atunci când informațiile solicitate ajung la Comisie, aceasta va comunica statelor membre listele de enzime, microorganisme sau preparate ale acestora, trimise în conformitate cu articolul 3.
   (2)   În cazul în care enzimele, microorganismele sau preparatele obținute din acestea sunt incluse în mai multe liste naționale, statele membre în cauză pot conveni ca unul dintre state să trimită un dosar unic. În acest caz, statul membru desemnat să trimită dosarul informează Comisia cu privire la aceasta.
   (3).   Înainte de 31 martie 1996 și pe baza dosarelor care i-au fost transmise în conformitate cu articolul 3, Comisia publică în seria „C” a Jurnalului Oficial al Comunităților Europene o listă a enzimelor, microorganismelor și preparatelor acestora admise în diferite state membre.
   Articolul 5
   Înainte de 1 ianuarie 1997 se va emite, în conformitate cu procedura prevăzută la articolul 24 din Directiva 70/524/CEE, o hotărâre privind dosarele la care se referă articolul 3 litera (b) privind autorizarea aditivilor în hrana pentru animale.
   Articolul 6
   În cazul în care un stat membru consideră că este în imposibilitatea de a se conforma uneia din condițiile menționate la articolul 3 pentru o enzimă, un microorganism sau preparatele acestora utilizate pe teritoriul său, va lua toate măsurile necesare pentru a se asigura că enzimele, microorganismele sau preparatele obținute din acestea nu mai sunt utilizate sau comercializate pe teritoriul său.
   Articolul 7
   (1)   Enzimele, microorganismele și preparatele acestora, precum și preamestecurile și furajele combinate în care au fost încorporate pot fi comercializate numai dacă apar pe ambalaj, pe container sau pe o etichetă atașată acestora specificațiile enumerate mai jos, care trebuie să fie vizibile, lizibile și indelebile și pentru care sunt răspunzători producătorul, ambalatorul, importatorul, vânzătorul sau distribuitorul stabiliți în Comunitate:

               A.

               pentru enzime și preparatele acestora:

                           (a)

                           denumirea specifică a compușilor activi, în conformitate cu activitățile lor enzimatice, și numerele de identificare, în conformitate cu Uniunea Internațională de Biochimie;

                           (b)

                           unitățile de activitate (unități de activitate (7) per g sau unități de activitate per ml);

                           (c)

                           numele sau denumirea comercială și adresa sau sediul social al firmei pentru persoana responsabilă de specificațiile din acest paragraf;

                           (d)

                           numele sau denumirea comercială și adresa sau sediul social al firmei pentru producător, dacă acesta nu este responsabil de specificațiile de pe etichetă;

                           (e)

                           data expirării garanției sau durata maximă de depozitare, cu începere de la data fabricării;

                           (f)

                           numărul de referință al lotului și data fabricării;

                           (g)

                           instrucțiuni de utilizare și, dacă este cazul, recomandări referitoare la siguranță;

                           (h)

                           greutatea netă, iar pentru aditivii lichizi, volumul net sau greutatea netă;

                           (i)

                           indicația „a se folosi exclusiv pentru fabricarea furajelor”;

               B.

               pentru microorganisme și preparatele lor:

                           (a)

                           identificarea tulpinilor pe baza unui cod de nomenclatură recunoscut la nivel internațional și numărul de depozit al tulpinilor;

                           (b)

                           numărul de unități formatoare de colonii (CFU/g);

                           (c)

                           numele sau denumirea comercială și adresa sau sediul social al firmei pentru persoana responsabilă de specificațiile din acest paragraf;

                           (d)

                           numele sau denumirea comercială și adresa sau sediul social al firmei pentru producător, dacă acesta nu este responsabil de specificațiile de pe etichetă;

                           (e)

                           data expirării garanției sau durata maximă de depozitare, cu începere de la data fabricării;

                           (f)

                           numărul de referință al lotului și data fabricării;

                           (g)

                           instrucțiuni de folosire și, dacă este cazul, recomandări referitoare la siguranță;

                           (h)

                           greutatea netă, iar pentru aditivii lichizi, volumul net sau greutatea netă;

                           (i)

                           indicația „a se utiliza exclusiv pentru fabricarea furajelor”;

                           (j)

                           dacă este cazul, se menționează orice caracteristică specială semnificativă determinată de procesul de fabricație;

               C.

               pentru preamestecuri care conțin enzime:

                           (a)

                           descrierea „preamestecului”;

                           (b)

                           indicația „a se utiliza exclusiv pentru fabricarea furajelor”;

                           (c)

                           instrucțiuni de utilizare și orice alte recomandări referitoare la privind utilizarea preamestecurilor;

                           (d)

                           speciile sau categoriile de animale cărora le sunt destinate preamestecurile în cauză;

                           (e)

                           numele sau denumirea comercială și adresa sau sediul social al firmei pentru persoana responsabilă de specificațiile din acest paragraf;

                           (f)

                           masa netă, iar pentru lichide, volumul net sau masa netă;

                           (g)

                           denumirea specifică a compușilor activi, în conformitate cu activitățile lor enzimatice, și numerele de identificare, în conformitate cu Uniunea Internațională de Biochimie;

                           (h)

                           unitățile de activitate (unități de activitate per g sau unități de activitate per ml);

                           (i)

                           data expirării garanției sau durata maximă de depozitare, cu începere de la data fabricării;

                           (j)

                           numele sau denumirea comercială și adresa sau sediul social al firmei producătorului, dacă acesta nu este responsabil de specificațiile de pe etichetă;

               D.

               pentru preamestecuri care conțin microorganisme:

                           (a)

                           descrierea „preamestecului”;

                           (b)

                           indicația „a se utiliza exclusiv pentru fabricarea furajelor”;

                           (c)

                           instrucțiuni de utilizare și orice alte recomandări privind utilizarea preamestecurilor;

                           (d)

                           speciile sau categoriile de animale cărora le sunt destinate preamestecurile în cauză;

                           (e)

                           numele sau denumirea comercială și adresa sau sediul social al firmei pentru persoana responsabilă de specificațiile din acest paragraf;

                           (f)

                           greutatea netă, iar pentru lichide, volumul net sau greutatea netă;

                           (g)

                           identificarea tulpinilor pe baza unui cod de nomenclatură recunoscut la nivel internațional și numărul de depozit al tulpinilor;

                           (h)

                           numărul de unități formatoare de colonii (CFU/g);

                           (i)

                           data expirării garanției sau durata maximă de depozitare, cu începere de la data fabricării;

                           (j)

                           numele sau denumirea comercială și adresa sau sediul social al firmei pentru producător, în cazul în care acesta nu este responsabil de specificațiile de pe etichetă;

                           (k)

                           dacă este cazul, se menționează orice caracteristică specială semnificativă determinată de procesul de fabricație;

               E.

               pentru furajele combinate în care au fost încorporate enzime:

                           (a)

                           denumirea specifică a compușilor activi, în conformitate cu activitățile lor enzimatice, precum și numerele de identificare, în conformitate cu Uniunea Internațională de Biochimie;

                           (b)

                           unitățile de activitate (unități de activitate per kg sau unități de activitate per l), cu condiția ca acestea să fie măsurabile prin utilizarea unei metode oficiale sau confirmată științific;

                           (c)

                           data expirării garanției sau durata maximă de depozitare cu începere de la data fabricării;

               F.

               pentru furajele combinate în care au fost încorporate microorganisme:

                           (a)

                           identificarea tulpinilor pe baza unui cod de nomenclatură recunoscut la nivel internațional și numărul de depozit al tulpinilor;

                           (b)

                           numărul de unități formatoare de colonii (CFU/kg), cu condiția ca acestea să fie măsurabile prin utilizarea unei metode oficiale sau confirmată științific;

                           (c)

                           data la care expiră garanția sau durata maximă de depozitare, cu începere de la data fabricării;

                           (d)

                           dacă este cazul, se menționează orice caracteristică specială semnificativă determinată de procesul de fabricație.

         (2)   Alte specificații decât cele menționate la alineatul (1), la punctele A, B, C și D, cum ar fi denumirea comercială, pot fi incluse pe ambalaj, container sau pe o etichetă atașată acestora, cu condiția ca ele să fie clar separate de specificațiile menționate anterior.
   Articolul 8
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până la:

               —

               1 ianuarie 1995, cu privire la articolul 7 și

               —

               1 octombrie 1994 pentru celelalte acte.

         Statele membre informează de îndată Comisia cu privire la aceasta.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele dispozițiilor de drept intern pe care le adoptă în domeniul reglementat de prezenta directivă. Comisia informează celelalte state membre cu privire la aceasta.
   Articolul 9
   Prezenta directivă intră în vigoare la data publicării în Jurnalul Oficial al Comunităților Europene.
   Articolul 10
   Prezenta directivă se adresează statelor membre.

      Adoptată la Bruxelles, 14 decembrie 1993.

            Pentru Consiliu

            Președintele

         A. BOURGEOIS

      (1)  JO C 116, 27.4.1993, p. 6.

      (2)  JO C 329, 6.12.1993.

      (3)  JO C 201, 26.7.1993, p. 34.

      (4)  JO L 270, 14.12.1970, p. 1. Directiva modificată ultima dată de Directiva 93/114/CE (JO L 334, 31.12.1993, p. 24).

      (5)  JO L 64, 7.3.1987, p. 19.

      (6)  JO L 117, 8.5.1990, p. 15.

      (7)  Unități de activitate exprimate ca µmol de produs eliberat pe minut per gram de preparat enzimatic.
   ANEXA I

   ANEXA II
   Model pentru fișa de identificare menționată la articolul 3 litera (a) a doua liniuță
   (se completează de către persoana responsabilă de punerea în circulație a produsului)
   1.   Identitatea produsului
   Denumirea comercială.
   Compoziția calitativă și cantitativă:

               —

               substanța activă (1);

               —

               alte componente;

               —

               impurități;

               —

               substanțe nedorite.

         Numele sau denumirea comercială și adresa sau sediul social al firmei producătoare.
   Locul fabricării.
   Numele sau denumirea comercială și adresa sau sediul social al firmei pentru persoana responsabilă de introducerea pe piață a produsului, în cazul în care persoana respectivă nu este producătorul.
   2.   Specificații cu privire la substanța activă
   2.1.   Pentru microorganisme:

               —

               denumire și descriere taxonomică, pe baza unui cod de nomenclatură recunoscut la nivel internațional (2);

               —

               numele și locul de colectare a culturii unde este înregistrată și depozitată tulpina, numărul de înregistrare și depozitare;

               —

               dacă a existat sau nu manipulare genetică;

               —

               numărul de unități formatoare de colonii (CFU/g).

         2.2.   Pentru enzime:

               —

               denumirea în conformitate cu principalele activități enzimatice și numărul comunitar (3);

               —

               originea biologică. În cazul originii microbiene, se furnizează informațiile cerute la primele două liniuțe de la punctul 2.1;

               —

               dacă organismul original a fost sau nu modificat genetic;

               —

               activitățile relevante privind tipurile adecvate de substanțe chimic pure (exprimate în unități de activitate (4) per g).

      NB: În cazul în care substanța activă este un amestec de compuși activi, fiecare compus se descrie separat, indicându-se proporția sa în amestec.
   3.   Proprietățile produsului
   Efectul principal:

               —

               informații privind eficacitatea;

               —

               justificarea prezenței fiecărui compus, în cazul în care substanța este un amestec de compuși activi.

         Alte efecte.
   4.   Siguranța produsului
   Informații disponibile privind siguranța produsului.
   5.   Condiții de utilizare a produsului
   Utilizare în hrana animalelor (specii sau categorii de animale, tipuri de hrană pentru animale, perioada de utilizare etc.).
   Dozajul propus pentru preamestecuri și hrana pentru animale (unități de activitate biologică adecvate, cum ar fi CFU per gram de produs, pentru microorganisme sau unități de activitate per gram, pentru preparate din enzime).
   Alte utilizări cunoscute ale substanței active sau ale preparatului (în alimente, medicina umană sau veterinară, industrie etc.).
   Recomandări cu privire la siguranța produsului în raport cu speciile cărora le este destinat, cu consumatorul și cu mediul.
   Dacă este necesar, măsuri de prevenire a riscurilor și mijloace de protecție în timpul producției și utilizării.
   6.   Date tehnologice
   Stabilitatea produsului:

               —

               în raport cu agenții atmosferici;

               —

               în timpul preparării preamestecurilor și a hranei pentru animale;

               —

               în timpul depozitării preamestecurilor și a hranei pentru animale;

         — descrierea procesului de fabricație și metodele utilizate la controlul calității produsului în timpul procesului de fabricație.
   7.   Control
   Metodele de analiză pentru determinarea compușilor activi din:

               —

               produsul propriu-zis;

               —

               preamestecuri;

               —

               hrana pentru animale.

         8.   Atestarea persoanei responsabile de certificarea exactității informațiilor furnizate.

      (1)  În cazul în care substanța activă este un amestec de compuși activi, bine definiți, se precizează principalii compuși.

      (2)  Cum ar fi „Bergey's Manual of Systematic Bacteriology”, „The Yeasts, a taxonomic study” de Lodder și Kreger van Rij, „Ainsworth and Bisby's Dictionary of the Fungi” de Hawksworth, Sutton și Ainsworth sau „The Genus Asperigillus” de Raper și Fennel.

      (3)  Recomandări pentru Nomenclatura Enzimelor (1984) a Comitetului pentru Nomenclaturi din Uniunea Internațională a Biochimiei, Academic Press 1984.

      (4)  Unități de activitate exprimate ca µmol de produs eliberat pe minut per gram de preparat enzimatic.